Silêmanî û Ranya de seba rijnayîşê hukmatî û awankerdişê hukmatêkê demkîyî hemwelatîyan nawnayîşê protestoyî kerdî. Hewlêr û Dihok de zî çalakîyî ameyî astengkerdene û bi desan kesî ameyî destbendkerdene.
Ranya
Ranya da nawnayîş de mabênê nawnayîşkeran û hêzanê asayîşî de alozîye vejîyaye. Alozîye xeylêk dewam kerd.
Silêmanî
Parka Azadî ya Silêmanî de zî bi heman armancî nawnayîş û çalakîyî ameyî serûberkerdene. Nawnayîşan de vera hukmatî sloganî ameyî vatene, mesajî ameyî dayene. Dima zî Serekê Têgêrayîşê Nifşî Şaşiwar Ebdulwahidî qisey kerd.Ebdulwahidî waşt ke hukmato newe wa bêro ronayene.
Hewlêr-Dihok
Dihok û Hewlêr de hêzanê asayîşî nawnayîşî asteng kerdî û dormeyê kuçe û bazaran girewt. Goreyê zanayîşan bi desan kesî hetê asayîşî ra ameyî destbednkerdene.
